
Доклад за изпълнение на дейността „Обсъждане на препоръки за открито управление в усвояването на безвъзмездни средства“ по проект № BG05SFOP001-2.025-0120 „Прозрачно разходване на местните финанси в проекти с голям обществен интерес на територията на община Белица“

На 27 септември от 11 часа се проведе онлайн конференция в Zoom относно обсъждане на изготвените препоръки за открито управление в усвояването на безвъзмездни средства..
Бяха представени и обсъдени препоръките, дефинирани в резултат на: 
 -	Проучване на проектите през последния програмен период в Община Белица;
-	Анализ на съдебна практика, свързана с налагане на финансови корекции през последния програмен период в Община Белица и дефиниране на препоръки;
-	Изготвяне на стратегия за граждански мониторинг.
Поканени бяха гражданите на община Белица, служители от местната администрация в община Дупница и представители на НПО сектора.  Пoканите бяха изпратени по имейл, като се изискваше предварителна регистрация за потвърждаване на присъствието на събитието. Поканата може да видите, като отворите този линк. 
На събитието присъстваха 35 души. Говорил бе адвокат Ева Радева, която представи дефинираните препоръки към проекта. Марина Върлякова бе модератор.
Адвокат Ева Радева представи проуването на проектите на Общината и въпреки не малкият им брой, само на два проекта са наложени финансови корекции. 
Събитието създаде възможност да се проведе диалог между присъстващите и да се зададат въпроси относно изготвените препоръки. Имаше коментари от страна на присъстващите относно успеха на проекта и ползотворнното сътрудничество с община Белица. 
Запис на събитието е достъпен на този линк. 

